OpenLLM-France/wikimedia huggingface dataset:
# Múscul adductor del dit gros del peu

El múscul adductor del dit gros del peu (musculus adductor hallucis), està situat a la planta del peu i és responsable de l'adducció (aproximació) del dit gros del peu. Està innervat pel nervi plantar lateral, una branca del nervi tibial. És adductor del dit gros, aproximant-lo al segon dit. També flexiona l'articulació metatarsofalàngica.
Està format per dos ventres musculars, un d'ells se situa en una posició obliqua i un altre transversal. Els dos es localitzen a la regió plantar profunda.
* El ventre oblic s'insereix en el cuboide i en la base dels metatarsians 3r i 4t.
* El ventre transvers s'insereix en el cap dels metatarsians 3r, 4t i 5è.
Tots dos es dirigeixen cap al dit gros, on s'uneixen al tendó del flexor curt del dit gros, i s'insereix a la cara lateral interna de la primera falange del citat esmentat.

## Notes

* ↑ Coincideixen en la denominació tant el Diccionari enciclopèdic de medicina com el Termcat. Així apareix al Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 27 març 2015].
* ↑ Niguel Palastanga, Derek Field, Roger Soames: Anatomía y movimiento humano, estructura y funcionamiento. Editorial Paidotribo, 2000, ISBN 84-8019-500-2. Accés el 27 de març de 2015
    Aquest article incorpora text de l'edició de l'Anatomia de Gray en domini públic.

## Galeria d'imatges

* Ossos del peu dret. Superfície plantar.
* Músculs de la planta del peu.

## Enllaços externs

* LUC adhf
# Muradbəyli (Sabirabad)

Muradbəyli és un poble i municipi del districte de Sabirabad de l'Azerbaidjan. Té una població de 574 persones.

## Referències

* Muradbəyli (as Muradbeyli) a GEOnet Names Server
# Murad Pahari

Mirza Murad o Murad Pahari (8 de juny de 1570- fou el segon fill de l'emperador mogol Akbar el Gran.
Fou educat per Faydi i des de 1580 els pares montserratins i després Aquaviva van ser cridats per ensenyar-li portuguès i el cristianisme bàsic. El 1577 ja va rebre el seu primer mansab de 7000 i el 1584 va rebre el de 9000. El 1590 fou nomenat governador de Malwa i el 1592 governador del Gujarat. El 1593 va dirigir l'exèrcit mogol al Dècan i el 1596 va imposar al sultà d'Ahmednagar la cessió del Berar. Va restar com a governador del Dècan però sense aconseguir nous èxits.
Va morir el maig del 1599.

## Referències

* Vincent Arthur Smith, Akbar the Great Mogul, 1542-1605, 1917
* Dr. Ricard Von Garbe, Akbar, The Emperor Of India, 1909
* George Bruce Malleson Akbar and the Rise of the Mughal Empire, 1903
* Friedrich August comte de Noer; traduït per Annette Susannah Beveridge i editat per Gustav von Buchwald, The Emperor Akbar, a contribution towards the history of India in the 16th century, 1890
# Motors de combustió externa

Un motor de combustió externa és una màquina de la família dels motors tèrmics, que realitza una conversió d'energia calòrica en energia mecànica mitjançant un procés de combustió que es realitza fora de la màquina, generalment per escalfar aigua o un altre fluid que, aprofitant la seva expansió al dilatar-se o en forma de vapor, serà qui realitzi el treball, en oposició als motors de combustió interna, en els quals la pròpia combustió, realitzada dins del motor, és la que duu a terme el treball.
Els motors de combustió externa també poden utilitzar gas com a fluid de treball (aire, H2 i He els més comuns) com en el cicle termodinàmic Stirling.

## Referències

* ↑ external combustion - Definition from the Merriam-Webster Online Dictionary
* 1 2 «Motor De Combustión Externa: Funcionamiento, Tipos, Ventajas Y Más» (en castellà). Mundo del motor. [Consulta: 29 agost 2021].

## Vegeu també

* Màquina de VaporCaldera
* Màquina de vapor
* Motor Stirling

## Enllaços externs

* Motor fred de combustió externa
# Motorola V3688

El Motorola V3688 és un telèfon cel·lular bàsic. El telèfon tan sols té una petita pantalla interior, amagada a l'interior de la tapa, de disseny clamshell. Tanmateix, no té cap mena de càmera, ni mans lliures ni pantalla exterior. És un model que ja no es fabrica. L'any 2001 va aparèixer en el llibre Guiness dels rècords com el telèfon mòbil més petit fabricat fins aquells moments.
El Motorola V3688 és un telèfon mòbil bàsic. El telèfon té una petita pantalla interior, amagada en el disseny de closca. Tanmateix, no té càmera, altaveu o pantalla exterior. És un model descatalogat.

## Especificacions Motorola V3688

| Tipus | Especificacions |
| Modes | GSM 900 / GSM 1800 |
| Pes | 3.14 oz (83 g) |
| Dimensions | 3.43" x 1.80" x 0.93" (83 x 44 x 25 mm) |
| Factor de forma | Clamshell - Antena tubular |
| Vida de bateria | Conversa: 3.33 hores (200 min.) Standby: 140 hores (5.8 dies) |
| Tipus de bateria | Estàndard, 600mAh Li-Ió |
| Pantalla | Tipus: Monocroma gràfica, Mida Optimax : 96 x 64 píxels, 5 línies |
| OS / plataforma | (N/A) |
| Memòria | 300 entrades |
| Capacitat del Llistí telefònic | 250, targeta SIM |
| Dades Alta-Velocitat | 14.4k |
| Missatges de text | SMS |
| Codename - Pre Alliberament | Kramer, StarTAC 210 |
| Llengües múltiples | 26 |
| Colors disponibles | Negre, gris titani galàxia, lleuger, i blau radar |
| Accessoris disponibles | bateria de substitució, carregador de cotxe |

## Vegeu també

* Motorola MicroTAC

## Referències

* ↑ Guinness World Records. Guinness World Records, Limited, 2001. ISBN 978-0-85112-102-4.
* 1 2 Tim Footman. Guinness World Records 2001. Mint Publishers, Incorporated, 1 setembre 2000. ISBN 978-1-892051-01-1.
* ↑ Tribute. Enosi Pub., gener 2000.

## Enllaços externs

* V3688 Manual de Servei
* Specs motorola_v3688
# Motu One (Marqueses)

Motu One, anomenat també en francès île de Sable, és una illa de les illes Marqueses, a la Polinèsia Francesa. Està situada al nord de l'arxipèlag, a 15 km al nord-est d'Hatutu.
L'illa de fet consta de bancs de sorra sobre un escull de corall. Es podria tractar de les restes d'un atol submergit. És l'únic escull de les illes Marqueses que es caracteritzen per ser illes altes volcàniques sense esculls protectors. Motu One té aproximadament 5 km de diàmetre. Tortugues marines i una àmplia varietat d'ocells nien a l'illa.
Segons les tradicions els marquesans visitaven Motu One per recollir ous, però no hi ha proves arqueològiques que fos habitat. El primer explorador a visitar-la va ser el nord-americà Joseph Ingraham, el 1791, que l'anomenà Lincoln Island. El 1992 es va declarar com a reserva natural.
# Motu One

«Motu One» té aquests significats:
En diverses llengües polinèsies, significa «illa de sorra» i és un nom comú utilitzat a diferents indrets de la Polinèsia:
* Illes Marqueses: bancs de sorra Motu One (Marqueses), o île de Sable.
* Illes de la Societat:
** Atol Motu One (Societat), o Bellinghausen.
** Illot a l'escull coral·lí de Bora Bora.
* Illes Cook: illot de l'atol Suwarrow.
* Illes Loyauté: esculls a Uvea.
A més, d'origen anglès és:
# Motu (llengua)

El motu (que s'anomena algunes vegades el motu pur o motu vertader per a distingir-lo clarament del hiri motu) és una de les nombroses llengües papús centrals de la punta. La llengua és parlada per la tribu del mateix nom, que formen part dels pobles autòctons de Papua Nova Guinea. Roman llengua vehicular a la seva regió, i té un ús relativament important a l'entorn de la capital del país, Port Moresby. El nombre de locutors voreja els 40.000.
El primer estudi de la llengua i gramàtica que s'elaborà fou feta pel missionari anglès William George Lawes al tombant del segle xix.
L'hiri motu representa una forma simplificada d'aquesta llengua, un crioll usat per a facilitar els intercanvis comercials. Aquesta varietat, que s'anomenà primer police motu, era durant el període de la independència la tercera més usada (el país compta amb uns 800 idiomes). Amb tot el seu ús ha anat minvant durant molts anys en favor de l'expansió del tok pisin.
Viccionari
# Motu Nao

Motu Nao, o Motuna’o és el nom marquesà d'una roca que es troba al sud-est de les illes Marqueses, a 22 km al nord-est de Fatu Hiva, de qui depèn administrativament. Les seves coordenades són: 10° 22′ S, 138° 24′ O﻿ / ﻿10.37°S,138.4°O﻿ / -10.37; -138.4.
El seu nom en francès és Rocher Thomasset, i abans també es coneixia en anglès com Ariane Rock. El nom marquesà significa «illa enfonsada». De fet, només sobresurt 4 m de l'aigua amb la marea baixa.

## Referències

* ↑ Annales hydrographiques: Recueil d'avis, instructions, documents et mémoires relatifs à l'hydrographie et à la navigation (en francès), 1857.
* ↑ Mueller-Dombois, Dieter. Springer Science & Business Media. Vegetation of the Tropical Pacific Islands (en anglès), 2013-11-26. ISBN 978-1-4419-8686-3.
* ↑ «La toponymie des îles Marquises : Une introduction aux langues du Pacifique». Arxivat de l'original el 2007-07-14. [Consulta: 14 juliol 2007].
# Parc Nacional dels Arcs

El Parc Nacional dels Arcs (Arches National Park) és un parc nacional dels Estats Units a l'est de Utah que conserva uns dos mil arcs naturals d'arenisca, incloent el Delicate Arch, a més d'una gran varietat de materials i formacions geològiques.
El parc està situat just fora de Moab a Utah, i s'estén per una àrea de 310 km². El seu punt més alt és 1723 m a Elephant Butte, i el seu punt més baix es troba a 1245 m en el centre de visitants. Des de 1970 quaranta-tres dels seus arcs s'han ensorrat a conseqüència de l'erosió. Les pluges representen uns 250 mm anuals de mitjana al parc.
Administrada pel Servei de Parcs Nacionals, la zona va ser declarada primer com a monument nacional dels Estats Units el 12 d'abril de 1929 i posteriorment parc nacional, el 12 de novembre de 1971.

## Geologia

El parc nacional s'estén sobre una capa de roques evaporites subterrànies o una capa de sal, que és la causa principal de la formació d'arcs, agulles, roques en equilibri i monòlits erosionats de la zona. Aquesta capa de sal té un gruix de milers de metres en alguns indrets. Va ser dipositada a la Paradox Basin de l'Altiplà del Colorado fa 300 milions d'anys per una mar que cobria aquesta regió i que finalment es va evaporar.
Al cap de milions d'anys, la capa de sal es va cobir amb detritus. Durant el començament del Juràssic, fa uns 210 milions d'anys, van imposar-se condicions desèrtiques a la regió i l'arenisca navajo s'hi va dipositar. La Falla de Moab s'hi pot veure des del centre de visitants.
L'erosió va emportar-se les capes de roca més noves de la superfície. A excepció de restes isolades, les majors formacions visibles al parc actualment són l'arenisca de color salmó.

## Història

Els humans han ocupat la regió des de l'última edat de gel fa 10.000 anys. Els missioners espanyols hi van trobar les tribus ute i paiute quan van arribar el 1775. Els primers europeus a establir-s'hi a viure van ser els mormons de la missió Elk Mountain, el 1855, que aviat van abandonar la zona.

## Enllaços externs

* Arches National Park (anglès)
# Rafel Sastre Reus

Rafel Sastre Reus (Binissalem, 20 d'octubre de 1975) és un exfutbolista mallorquí que jugava de defensa i que va militar en equips de la primera i la segona divisió espanyoles. Després de la seva marxa de l'Sporting de Gijón l'estiu del 2011 fitxà per la SD Huesca de la Segona Divisió espanyola i l'estiu del 2012 ho va fer pel Club Esportiu Atlètic Balears. És germà de Lluís Sastre Reus.

## Biografia

Començà la seva carrera al futbol professional en el Mallorca B entre els anys 1997-1999. El seu salt a la península el feu sota la disciplina del Cadis, que el mantingué en plantilla fins al 2001. A partir del llavors fitxà per l'Sporting de Gijón arribant a la màxima categoria amb l'ascens dels asturians el 2008. Durant diverses temporades fou el capità de l'equip asturià. Quan va acabar el seu contracte amb l'equip roig-i-blanc, i tot i la seva edat, va decidir continuar com a jugador professional, així arribà a un acord amb l'SD Huesca.

## Referències

* ↑ «Rafael Sastre ficha por el Huesca». Web de Deporte Balear. [Consulta: 23 juny 2011]. (castellà)

## Enllaços externs

* Estadístiques a Soccerway
# Mestferki

Mestferki (en àrab مستفركي, Mastfarkī; en amazic ⵎⵙⵜⴼⵔⴽⵉ) és una comuna rural de la prefectura d'Oujda-Angad, a la regió de L'Oriental, al Marroc. Segons el cens de 2014 tenia una població total de 4.378 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# José Blas Moles Alagarda

José Blas Moles Alagarda (Nules, 17 de juny de 1968) és un polític valencià, alcalde de Nules i diputat a les Corts Valencianes de la VI Legislatura.

## Biografia

Llicenciat en dret, milita en el Partido Popular, amb el que fou escollit alcalde de Nules a les eleccions municipals espanyoles de 1999. No es presentà a la reelecció i fou elegit diputat a les eleccions a les Corts Valencianes de 2003. Dimití al cap d'uns dies quan fou nomenat al juliol de 2003 director general d'Administració Local de la Generalitat Valenciana. L'octubre de 2006 fou substituït en el càrrec per Juan José Pérez Macián. En febrer de 2006 fou nomenat secretari de l'ajuntament d'Oropesa, càrrec que deixà el 2008 per desenvolupar aquesta tasca a Alcalà de Xivert, el 2010 novament a Oropesa i el 2012 a Onda.

## Referències

* ↑ «Fitxa de les Corts Valencianes». Arxivat de l'original el 2016-03-04. [Consulta: 30 juliol 2015].
* ↑ Un ex-alcalde de Nules será el secretario del Ayuntamiento de Onda, El Triágulo, 29 de gener de 2012
# Mare Jonio (vaixell)

El Mare Jonio és un vaixell humanitari de rescat amb bandera italiana operat per l'ONG Mediterranea des del 2018. Té 37 metres de llarg i no està dissenyat per rescatar i reunir migrants en dificultats, sinó principalment per localitzar, ajudar i remolcar els vaixells en dificultats.
El 3 d'octubre de 2018 va sortir del port Augusta de Sicília en direcció al sud per primera vegada com a vaixell de rescat. El novembre de 2018 van iniciar una campanya conjunta els vaixells de Proactiva Open Arms, Mediterranea i Sea-Watch, que són l'Open Arms, el Mare Jonio i el Sea-Watch 3, juntament amb l'avió Moonbird per tal de prosseguir amb el rescat de refugiats a la Mediterrània després d'unes setmanes en què els estats els havien impedit actuar de diverses maneres.

## Referències

* 1 2 «Un nouveau bateau humanitaire en patrouille». 24heures, 04-10-2018 [Consulta: 25 novembre 2018].
* ↑ Periódico, El «Open Arms vuelve al Mediterráneo a rescatar inmigrantes» (en castellà). elperiodico, 23-11-2018.
# Motu proprio

Un motu proprio és una locució llatina, per designar un document de l'Església Catòlica emanat pel papa per la seva pròpia iniciativa sense intervenció de ministres o a requeriment d’una persona interessada.
El primer motu proprio de la història va ser promulgat per Innocenci VIII el 1484. Se sol tractar de documents breus, que afecten qüestions concretes. Els documents papals de tipus jurídic i contingut més ampli (normalment, també de major longitud) reben el nom de constitució apostòlica. Els documents doctrinals s'anomenen encícliques.
Col·loquialment es fa servor com a expressió per indicar alguna cosa que es fa espontàniament, sense respondre a petició prèvia. Independentment del seu significat primordial com a document emanat del papa és d'ús molt freqüent (en converses, xerrades, termes jurídics, conferències, etc.).
Aquesta expressió llatina és un cas del que es coneix com a ablatiu absolut que ens porta a traduir-lo com a «per la seva iniciativa», és a dir, sense que ningú més intervingui en la resolució.

## Referències

* ↑ «motu proprio». Gran Enciclopèdia Catalana. Grup Enciclopèdia, s.d. [Consulta: 1r agost 2022].

## Vegeu també

* Ad charisma tuendum

## Enllaços externs

* «Llista dels Motu proprio de Francesc».
* Llista dels Motu proprio de Benet XVI
# Loc-Brévalaire

Loc-Brévalaire (en bretó Loprevaler) és un municipi francès, situat a la regió de Bretanya, al departament de Finisterre. L'any 2006 tenia 216 habitants. El consell municipal ha aprovat la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 171 | 150 | 142 | 140 | 218 | 207 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2008- | Eric Rivoalen | |
# Llista d'ocells de les Illes Pitcairn

Aquesta llista d'ocells de les Illes Pitcairn inclou totes les espècies d'ocells trobats a les Illes Pitcairn: 43, de les quals 5 són endemismes d'aquestes illes.
Els ocells s'ordenen per ordre i família.

## Procellariiformes
### Diomedeidae

* Diomedea exulans
* Thalassarche melanophris
* Thalassarche bulleri

### Procellariidae

* Macronectes giganteus
* Daption capense
* Pterodroma macroptera
* Pterodroma lessonii
* Pterodroma alba
* Pterodroma ultima
* Pterodroma neglecta
* Pterodroma arminjoniana
* Pterodroma atrata
* Procellaria aequinoctialis
* Puffinus pacificus
* Puffinus nativitatis

### Hydrobatidae

* Pelagodroma marina

## Pelecaniformes
### Phaethontidae

* Phaethon rubricauda
* Phaethon lepturus

### Sulidae

* Sula dactylatra
* Sula sula
* Sula leucogaster

### Fregatidae

* Fregata minor
* Fregata ariel

## Ciconiiformes
### Ardeidae

* Egretta sacra

## Gruiformes
### Rallidae

* Porzana tabuensis
* Porzana atra

## Charadriiformes
### Charadriidae

* Pluvialis fulva

### Scolopacidae

* Numenius tahitiensis
* Heterosceles incanus
* Calidris alba

### Laridae

* Larus atricilla

### Sternidae

* Sterna lunata
* Sterna fuscata
* Anous minutus
* Anous stolidus
* Procelsterna cerulea
* Procelsterna albivitta
* Gygis alba

## Columbiformes
### Columbidae

* Ptilinopus insularis

## Psittaciformes
### Psittacidae

* Vini stepheni

## Cuculiformes
### Cuculidae

* Eudynamys taitensis

## Passeriformes
### Sylviidae

* Acrocephalus vaughani
* Acrocephalus taiti

## Referències

* ↑ Llistats d'Ocells del Món.

## Bibliografia

* Clements, James F. Birds of the World: a Checklist. Cornell University Press, 2000, p. 880. ISBN 0934797161.
# Llista d'ocells de les Illes Marshall

Aquesta llista d'ocells de les Illes Marshall inclou totes les espècies d'ocells trobats a les Illes Marshall: 84, de les quals 1 hi fou introduïda i 5 estan globalment amenaçades d'extinció.
Els ocells s'ordenen per ordre i família.

## Procellariiformes
### Diomedeidae

* Phoebastria immutabilis
* Phoebastria nigripes

### Procellariidae

* Pterodroma neglecta
* Pterodroma externa
* Pterodroma cervicalis
* Pterodroma hypoleuca
* Pterodroma nigripennis
* Pterodroma longirostris
* Bulweria bulwerii
* Puffinus carneipes
* Puffinus pacificus
* Puffinus griseus
* Puffinus tenuirostris
* Puffinus nativitatis

### Hydrobatidae

* Oceanites oceanicus
* Nesofregetta fuliginosa
* Oceanodroma castro
* Oceanodroma leucorhoa

## Pelecaniformes
### Phaethontidae

* Phaethon aethereus
* Phaethon rubricauda
* Phaethon lepturus

### Sulidae

* Sula dactylatra
* Sula sula
* Sula leucogaster

### Fregatidae

* Fregata minor
* Fregata ariel

## Ciconiiformes
### Ardeidae

* Egretta sacra
* Bubulcus ibis

## Anseriformes
### Anatidae

* Chen caerulescens
* Branta hutchinsii
* Branta canadensis
* Anas penelope
* Anas strepera
* Anas crecca
* Anas platyrhynchos
* Anas acuta
* Anas clypeata
* Aythya valisineria
* Aythya fuligula

## Gruiformes
### Rallidae

* Porzana cinerea

## Charadriiformes
### Glareolidae

* Glareola maldivarum

### Charadriidae

* Pluvialis fulva
* Pluvialis squatarola
* Charadrius mongolus

### Scolopacidae

* Gallinago hardwickii
* Limosa limosa
* Limosa lapponica
* Numenius phaeopus
* Numenius tahitiensis
* Actitis macularius
* Tringa brevipes
* Tringa incana
* Tringa melanoleuca
* Tringa glareola
* Arenaria interpres
* Calidris alba
* Calidris ruficollis
* Calidris melanotos
* Calidris acuminata
* Tryngites subruficollis
* Philomachus pugnax

### Laridae

* Larus pipixcan

### Sternidae

* Anous stolidus
* Anous minutus
* Procelsterna cerulea
* Gygis alba
* Onychoprion fuscatus
* Onychoprion lunatus
* Onychoprion anaethetus
* Sternula albifrons
* Sterna sumatrana
* Sterna paradisaea
* Sterna hirundo
* Thalasseus bergii

## Columbiformes
### Columbidae

* Ptilinopus porphyraceus
* Ducula oceanica

## Cuculiformes
### Cuculidae

* Eudynamys taitensis

## Strigiformes
### Strigidae

* Strix fulvescens
* Pseudoscops clamator
* Asio flammeus

## Apodiformes
### Apodidae

* Apus pacificus

## Coraciiformes
### Alcedinidae

* Todiramphus sanctus

## Passeriformes
### Hirundinidae

* Hirundo rustica

### Passeridae

* Passer montanus

## Referències

* ↑ Avibase - Llistats d'Ocells del Món.

## Bibliografia

* Clements, James F. Birds of the World: a Checklist. Cornell University Press, 2000, p. 880. ISBN 0934797161.
# Lloyd's Register

Lloyd 's Register és una Societat de classificació i una organització d'anàlisi de riscos. Històricament, Lloyd 's Register of Shipping , era una organització exclusivament d'àmbit marítim. A la fi del segle XX la companyia es va diversificar en altres sectors.
Igual que la famosa companyia d'assegurances, Lloyd's of London, Lloyd's Register pren el seu nom i origen de la cafeteria londinenca del segle xvii freqüentada per mercaders, agents d'assegurances i armadors, units tots ells pels seus negocis dins del sector marítim. El propietari Edward Lloyd, va inventar un sistema d'intercanviar informació circulant un full informatiu amb les notícies que rebia. el 1760, la «societat de registre» (actualment societat de classificació) es va formar amb els clients de la cafeteria.
A part d'aquesta connexió històrica, Lloyd's Register no té cap altra relació amb l'agència d'assegurances Lloyd's of London.

## El registre

La societat va editar el primer Registre de vaixells el 1764 per donar tant als agents d'assegurances com als armadors una idea de l'estat dels vaixells que asseguraven i noliejades. La classificació "A1", de la qual es deriva l'actual nomenclatura de les «societats de classificació», va aparèixer per primera vegada en l'edició 1775 - 1776 del registre.
El registre, amb informació de vaixells mercants de més de 100 TPM, s'ha vingut publicant anualment des de llavors.

## La societat de classificació

Lloyd 's Register és la primera i més antiga societat de classificació, establint regles dissenyades per augmentar la seguretat i assegurant que els vaixells es construeixin i mantinguin d'acord amb aquestes regles.
Actualment és una de les tres empreses líders en el sector, juntament amb la nord-americana American Bureau of Shipping i la noruega Det Norske Veritas.
Lloyd 's Register és membre de l'Associació Internacional de Societats de Classificació (IACS), a la qual pertanyen les deu societats de classificació més importants del món.

## Enllaços externs

* Lloyd 's Register
* IACS - Associació Internacional de Societats de Classificació
* Organització Marítima Internacional
# Locarno

Locarno (en llengua llombarda Locarn, pronunciat localment) és un municipi del cantó de Ticino (Suïssa), cap districte de Locarno i tercera ciutat del cantó. Es tracta d'una localitat molt turística.
Anualment s'hi celebra el festival de cinema del mateix nom.

## Enllaços externs

* Lloc web de la ciutat de Locarno (italià)
* Lloc web oficial d'Ascona-Locarno Tourism (anglès)
* El vell poble de Locarno Arxivat 2011-07-28 a Wayback Machine. (italià)
# Logone

El Logone o Logon és un riu de l'Àfrica central, el principal afluent del Chari. Té una longitud d'un miler de km i la seva extensa conca, que comprèn la part occidental de la República Centreafricana, la part septentrional del Camerun i la part meridional del Txad, ocupa una superfície de 78.000 km². Discorre entre zones pantanoses i aiguamolls en la seva major part. Marca la frontera natural entre el Txad i el Camerun durant la part final del seu curs. Les principals poblacions que travessa són Moundou, la segona ciutat del Txad, i Kousséri, la més septentrional del Camerun. El Logone s'uneix al Chari a N'Djamena, la capital txadiana.

## Vegeu també

* Kotokos.